Leikskólastarfsmenn, fólk í jaðarhópum og áhafnir skipa eru meðal þeirra sem byrjað verður að bólusetja í vikunni. Haldið verður áfram að bólusetja fólk með undirliggjandi sjúkdóma. Bólusettum í þeim hópi fjölgaði töluvert fyrir helgi. Alls fá 25 þúsund landsmenn sprautu í vikunni.
Það stefnir í stóra bólusetningarviku á höfuðborgarsvæðinu. Á miðvikudag verða fyrstu 6000 skammtarnir af bóluefni Janssen gefnir en af því efni þarf bara einn skammt á mann.
Þá erum við að færa okkur í forgangshóp átta og níu, fólkið sem er starfandi í félagsþjónustu, það er leikskólarnir og flugáhafnir og skipaáhafnir, síðan jaðarhópar.
Segir Ragnheiður Ósk Erlendsdóttir, framkvæmdastjóri hjúkrunar hjá heilsugæslu höfuðborgarsvæðisins.
Ef vel gengur verður byrjað að bólusetja starfsmenn grunnskóla. Til að koma í veg fyrir að heilu starfsstéttirnar liggi heima með lumbru í einu á að bólusetja í stafrófsröð, hluta hvers hóps í senn og forðast þannig ástandið sem skapaðist á hjúkrunarheimilum í vor þegar stór hluti starfsfólks var bólusettur í einu. Á morgun og á miðvikudag verður haldið áfram að bólusetja fólk með undirliggjandi sjúkdóma, tæplega 13 þúsund skammtar í boði. með bóluefni Pfizer, 10 þúsund skammtar gefnir á höfuðborgarsvæðinu, og á fimmtudag fá tæplega þrjú þúsund manns með undirliggjandi sjúkdóma bóluefni Moderna. Á Norðurlandi stefnir líka í stóra viku í bólusetningum, en ekki jafn stóra og í síðustu viku þegar heilu árgangarnir fengu fyrri skammt af bóluefni Astra Zeneca. Inga Berglind Birgisdóttir, yfirhjúkrunarfræðingur hjá Heilbrigðisstofnun Norðurlands, segir að á morgun fái rúmlega þúsund manns með undirliggjandi sjúkdóma sprautu frá Pfizer og á fimmtudag verða gefnir um 600 skammtar.
Ragnheiður Ósk segir að hópur fólks með undirliggjandi sjúkdóma hafi stækkað töluvert fyrir helgi.
Lyfin sem Ragnheiður vísar til eru til dæmis ónæmisbælandi lyf önnur en krabbameinslyf.
Mikill gangur er í bólusetningum og er stefnt á að bólusetja 25 þúsund manns í þessari viku. Leikskólastarfsfólk og flugfreyjur eru meðal þeirra sem fá sprautu í vikunni. Þá verður haldið áfram að bólusetja fólk með undirliggjandi sjúkdóma. Þetta verður því næststærsta bólusetningarvikan á eftir síðustu viku. 